கேள்வி: மெகருன்னிசா பர்வேசு பற்றி தகவல் சொல்.
பதில்: }} மெகருன்னிசா பர்வேசு என்பவர் இந்தி இலக்கியத்தில் கதை, புதினத்தின் வழி இலக்கியப் பங்களித்துள்ள ஓர் இந்தியப் பெண் எழுத்தாளராவார்.
கேள்வி: மெகருன்னிசா பர்வேசு - சுயசரிதை பற்றி விளக்கவும்.
பதில்: 1944 ஆம் ஆண்டில் பிறந்துள்ள இவரது முதல் கதை 1963 ஆம் ஆண்டில் ''தர்மயுக்'' எனற இதழில் வெளியிட்டுள்ளார். அதைத்தொடர்ந்து இந்தியில் பல்வேறு சிறுகதைகள் மற்றும் நாவல்களையும் எழுதியுள்ளார். 1967 ஆம் ஆண்டில் வெளியிடப்பட்ட அம்மா, மற்றும் 1969 ஆம் ஆண்டில் வெளியிடப்பட்ட சமாரா ஆகியவை இவரது குறிப்பிடத்தக்க இரண்டு இலக்கியப் படைப்புகளாகும். இதைத்தவிர, மேலும் பல சிறுகதைத் தொகுப்புகளையும் வெளியிட்டுள்ளார். இவரது படைப்புகள் இந்தியாவின் பல்வேறு கல்லூரிகளில் இந்தி இலக்கியத்தைப் பற்றிய கல்வியியல் ஆய்வுகளுக்கு பயன்படுகிறது. இந்தி இலக்கியத்திற்கு அவர் ஆற்றிய பங்களிப்புகளுக்காக, இந்திய அரசு, 2005 ஆம் ஆண்டில், பத்மசிறீ என்ற நான்காவது உயரிய குடிமக்கள் விருதை வழங்கி கவுரவப்படுத்தியுள்ளது. ஓய்வுபெற்ற இந்திய ஆட்சிப் பணி அதிகாரியான திரு பகீரத் பிரசாத்தை மணந்துள்ளார். இவரின் கணவர், மத்திய பிரதேச மாநிலத்தில் இருந்து ஆட்சிப்பணியில் நுழைந்த முதல் நபர் என்ற பெருமையைக் கொண்டவர். மேலும் மத்திய பிரதேசத்தின் பிந்த் மக்களவைத் தொகுதியிலிருந்து 2014 முதல் 2019 ஆம் ஆண்டு வரையிலும் நாடாளுமன்ற உறுப்பினராகவும் பணியாற்றியுள்ளார். இத்தம்பதியினர் மத்தியப் பிரதேசம் போபால் தற்போது வசித்து வருகின்றனர் .